સ્થૂળતાનું સૌથી મોટું કારણ અનિયમિત જીવનશૈલી, અસંતુલિત ભોજન, જંકફૂડની વધતી માંગ, શારિરીક નિષ્ક્રિયતા, કસરત, યોગ, સ્વાસ્થ્ય પ્રત્યેની જાગૃતિ વગેરેનો અભાવ છે. બાળકો આઉટડોર ગેઈમ રમવાનું જ ભૂલી ગયા, યુવાનો લાંબા કલાકોની નોકરીમાં અને પછી મોબાઈલ અને સોશિયલ મીડિયામાં અટવાઈ ગયા, મહિલાઓના શારીરિક શ્રમ જેવા કે જાતે કપડાં ધોવા, પાણી ભરવું, ચાલીને દૂર સુધી શાકભાજી લેવા જવું, એ બધું જ આધુનિક જીવનશૈલીને કારણે બંધ થઈ ગયું, નોકર-ચાકરનો માહોલ વિકસતો ગયો તેમ રોગો પણ વધતા - વકરતા ગયા.